Държавен вестник, бр. 37, 2019 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  37
§ 41. В чл. 135 ал. 1 се изменя така:
„(1) Създава се Фонд за преструктуриране 
на инвестиционните посредници, който се 
състои от отделни подфондове: 
1. подфонд с цел финансиране на прила­
гането на инструментите и правомощията 
за преструктуриране по този закон по отно­
шение на инвестиционните посредници по 
чл. 1, ал. 1, т. 2, които не попадат в обхвата 
на Регламент (ЕС) № 806/2014, и клонове­
те на инвестиционни посредници от трети 
държави по чл. 1, ал. 1, т. 6, и 
2. подфонд за набиране на вноски по чле­
нове 69, 70 и 71 от Регламент (ЕС) № 806/2014 
и прехвърлянето им към ЕФП; подфондът се 
създава, в случай че инвестиционен посред­
ник попадне в обхвата на чл. 2 от Регламент 
(ЕС) № 806/2014.“
§ 42. В чл. 136 се правят следните изме­
нения:
1. В ал. 1:
а) текстът преди т. 1 се изменя така: „Ор­
ганът за преструктуриране по чл. 2, ал. 1, 
съответно Управителният съвет на ФКИ, 
взема решения за:“;
б) точка 1 се изменя така:
„1. събиране от клоновете на кредитни 
институции от трети държави, съответно от 
инвестиционните посредници, които не попа­
дат в обхвата на Регламент (ЕС) № 806/2014, 
и от клоновете на инвестиционни посредни­
ци от трети държави на годишни вноски в 
съответствие с чл. 139;“
в) точка 2 се изменя така:
„2. събиране от клоновете на кредитни 
институции от трети държави, съответно от 
инвестиционните посредници, които не попa­
дат в обхвата на Регламент (ЕС) № 806/2014, 
и от клонове на инвестиционни посредници 
от трети държави на извънредни вноски 
съгласно чл. 140, когато вноските по т. 1 са 
недостатъчни, и“.
2. Алинея 2 се изменя така:
„(2) Средствата на ФПБ се държат по 
сметка в БНБ и се инвестират съгласно За­
кона за Българската народна банка.“
3. В ал. 3 текстът преди т. 1 се изменя 
така: „Средствата на ФПИП могат да се 
инвестират при спазване на принципите на 
сигурност, ликвидност и диверсификация 
във финансови инструменти, както следва:“.
4. В ал. 4:
а) текстът преди т. 1 се изменя така:
„(4) Фондът за преструктуриране на ин­
вестиционни посредници има право:“;
б) в т. 1 думата „извършват“ се заменя 
с „извършва“;
в) в т. 2 думата „предоставят“ се заменя 
с „предоставя“.
5. В ал. 5 думите „на ФПБ, съответно“ 
и запетаята след абревиатурата „ФПИП“ се 
заличават.
6. В ал. 6 думите „ФПБ, съответно“ и 
думите „на ФГВБ, съответно“ се заличават.
§ 43. В чл. 137, ал. 1, т. 4 думите „чл. 102“ 
се заменят с „чл. 107“.
§ 44. Член 138 се изменя така:
„Източници на средства
Чл. 138. (1) Източници на средствата във 
ФПБ, съответно във ФПИП, са:
1. годишни и извънредни вноски от банките 
и клоновете на кредитни институции от тре­
ти държави, съответно от инвестиционните 
посредници и клоновете на инвестиционни 
посредници от трети държави;
2. доходите от инвестиране на средствата 
във ФПБ, съответно във ФПИП;
3. получени от ФПБ, съответно от ФПИП, 
суми от възстановяване на средства, използва­
ни за целите на преструктурирането по реда, 
предвиден при прилагане на съответните 
инструменти за преструктуриране, както 
и свързаните с тях доходи и компенсации;
4. други източници.
(2) Българската народна банка е депозитар 
на средствата на ФПИП.“
§ 45. Член 139 се изменя така:
„Годишни вноски
Чл. 139. (1) Органът за преструктурира­
не по чл. 3 до 31 март на текущата година 
определя общата сума на годишните внос­
ки във ФПИП за съответната година, като 
отчита фазата на икономическия цикъл 
и съответстващото въздействие върху фи­
нансовото състояние на инвестиционните 
посредници. Органът за преструктуриране 
по чл. 3 информира управителния съвет на 
ФКИ за определената обща сума в срока по 
изречение първо.
(2) До 1 май на текущата година органът 
за преструктуриране по чл. 3 определя ин­
дивидуалните годишни вноски за инвестици­
онните посредници, които са лицензирани в 
Република България и не попaдат в обхвата 
на Регламент (ЕС) № 806/2014, както и за 
клоновете от трети държави в рамките на 
сумата по ал. 1 и представя на управителния 
съвет на ФКИ информацията за индивидуално 
определените вноски в същия срок.
(3) До 1 май на текущата година органът 
за преструктуриране по чл. 2, ал. 1 уведомява 
клоновете на кредитни институции от трети 
държави относно размера на дължимите 
индивидуални годишни вноски във ФПБ.
(4) Органът за преструктуриране по чл. 3 
уведомява всеки инвестиционен посред­
ник, лицензиран в Република България, 
който не попaда в обхвата на Регламент 
(ЕС) № 806/2014, и клон на инвестиционен 
посредник от трета държава за размера на 
индивидуална годишна вноска за ФПИП в 
срока по ал. 2.
(5) Клон на кредитна институция от трета 
държава, съответно инвестиционен посред­